มีโอกาสได้มากินปิ้งย่างเกาหลีคราวนี้เพราะเพื่อนชวน เป็นการรวมตัวเฉพาะกิจของเหล่าเพื่อนย่านบางนา ร้านนี้อยู่ท้ายซอยบางนา-ตราด 23(ซอยข้างเซนทรัลบางนา) หรือถ้ามาทางซอยอุดมสุข สามารถลัดเข้าซอยอุดมสุข60ก็ได้ครับ 

ราคาบุฟเฟต์ต่อหัวอยู่ที่ 329 บาท มีน้ำดื่มรีฟิลล์ทั้งน่ำอัดลม ชา พันช์ เพิ่ม 50 บาท มีทั้งส่วนของเนื้อ(หมู) สันนอก สามชั้น เบคอน หมูหมัก โดยเฉพาะหนังหมูและหมูหมักซอสดำ มันดีมากๆ นอกจากนี้ก็จะมีอาหารปรุงสำเร็จอย่างหมูสามชั้นกับหมึกผัดซอส หมูปั้นทอด ต๊อกปกกี ข้าวสวย(ข้าวเกาหลี) คิมปับ สลัดมัน ซุปมิโสะ ซุปฟักทอง โดยเฉพาะซุปกิมจิ อันนี้ชอบมากๆเพราะใส่เนื้อหมูด้วย ร้านทั่วไปมาแบบน้ำใสๆกับวิญญาณกิมจิ มีโซจูรสชาติต่างๆให้ลองชิม(จ่ายแยก) มีผลไม้(ไม่ได้กินเพราะอิ่มก่อน)

ใครผ่านไปผ่านมา หรืออยู่ระเเวกนี้ หรือกำลังมองหาร้านปิ้งย่างเกาหลีอยู่ สามารถเเวะเวียนมารับประทานได้ครับ เหมาะมาทานกับเพื่อนหรือครอบครัวก็ได้ครับ 

ปล. โซนนี้มีร้านอาหารอื่นๆอีกเพียบครับ